

 **Gradonačelnik**

KLASA: 406-01/21-02/104

URBROJ: 2186/01-13-21-5

Varaždin, 24. 9. 2021.

1. **IZMJENA**

 **POZIVA NA DOSTAVU PONUDE**

**Nabava telekomunikacijskih usluga u mobilnoj mreži za umrežavanje pretplatničkih brojeva u VPN (usluge mobilne telefonije)**

**Mijenja se točka 5.1. Rok za dostavu ponude**

Naručitelj Grad Varaždin, Trg kralja Tomislava 1, 42000 Varaždin, OIB: 13269011531, pokrenuo je postupak jednostavne nabave telekomunikacijskih usluga u mobilnoj mreži za umrežavanje pretplatničkih brojeva u VPN (usluge mobilne telefonije) za koji sukladno članku 12. stavku 1. Zakona o javnoj nabavi („Narodne novine“ broj 120/16) nije obvezan provesti jedan od postupaka propisan Zakonom o javnoj nabavi, s obzirom da je procijenjena vrijednost predmeta nabave manja od 200.000,00 kn bez PDV-a.

Ovim putem pozivamo sve zainteresirane gospodarske subjekte na dostavu ponude sukladno sljedećim uvjetima i zahtjevima:

**1. OPIS PREDMETA NABAVE**

**1.1.** **Predmet nabave obuhvaća**: Telekomunikacijske usluge u mobilnoj mreži za umrežavanje pretplatničkih brojeva u VPN (usluge mobilne telefonije). Predmet obuhvaća: javne usluge u pokretnoj elektroničkoj komunikacijskoj mreži (u nastavku: pokretna mreža) i to govorne usluge, podatkovne usluge, odnosno kombinacije istih (u nastavku: mješovita usluga) s pripadnim elektroničkim karticama (u nastavku: SIM-kartica) i po potrebi dodijeljenim pretplatničkim brojem koji omogućuju predstavljanje korisnika usluge te mu daju ovlast za korištenje tih usluga prilikom njegovoga fizičkog kretanja.

Predmet nabave obuhvaća pretplatničke brojeve koje u trenutku sklapanja ugovora između odabranoga ponuditelja i Naručitelja, ima i koristi Naručitelj kod trenutnog davatelja istovrsnih usluga.

Predmet nabave obuhvaća eventualne nove pretplatničke brojeve potrebne Naručitelju tijekom važenja ugovora.

Pod javnim uslugama u pokretnim mrežama podrazumijevaju se usluge koje se daju ili će se davati u budućnosti, korištenjem sljedećih tehnologija i/ili protokola i njihovih inačica, odnosno poboljšica: GSM, GPRS, EDGE, SMS, MMS, UMTS, W-CDMA, HSPA (HSDPA, HSUPA), LTE i sličnima, a čije je korištenje na području Republike Hrvatske i dozvole za javno pružanje tih usluga odobrila, odnosno izdala Hrvatska agencija za poštu i elektroničke komunikacije (u nastavku: HAKOM).

Pod javnim uslugama u pokretnim mrežama podrazumijeva se pružanje tih usluga na području Republike Hrvatske kao i u drugim mrežama u inozemstvu (odlazni i dolazni roaming). Pružanje usluga u inozemstvu podrazumijeva postojanje i razvijene tehničke i tehnološke opremljenosti na području druge države i/ili teritorija, čije korištenje u dostatnoj mjeri i na dostatan način ponuditelj osigurava samostalno i o svome trošku.

Predmet nabave uključuje potporu, odnosno izravno ili neizravno svakom pojedinom korisniku ili pretplatniku, imenovanom ili anonimnom, u dobivanju i korištenju usluga u pokretnim mrežama uporabom GSM telefona s pripadnim SIM-karticama, 24 (dvadesetčetiri) sata na dan, svaki dan, tijekom cijeloga razdoblja važenja ugovora.

Predmet nabave uključuje nabavu i dostavu mobilnih uređaja prema specifikaciji i količinama definiranima u Troškovniku za provođenje postupka nabave telekomunikacijskih usluga u mobilnoj mreži za umrežavanje pretplatničkih brojeva u VPN koji je obavezni sastavni dio ovoga Poziva (u nastavku teksta: **Troškovnik**).

**1.2**. **Vrsta, kvaliteta, opseg ili količina predmeta nabave**

Količina i tehnička specifikacija predmeta nabave sastavni su dio ovog Poziva na dostavu ponude. Prilikom ispunjavanja Troškovnika ponuditelj ukupnu cijenu stavke izračunava kao umnožak količine stavke i cijene stavke.

Količina iskazana u ovom Pozivu na dostavu ponude je **okvirna količina za razdoblje od 1 godine.** Naručitelj se **ne obvezuje** na realizaciju navedenih količina u cijelosti.

Stvarna realizacija ovisna je o potrebama i raspoloživim financijskim sredstvima Naručitelja te može biti veća ili manja od okvirne količine.

## **vrsta predmeta nabave**

Naručitelj objavljuje postupak jednostavne nabave usluga za nabavu telekomunikacijskih usluga u mobilnoj mreži za umrežavanje pretplatničkih brojeva u VPN (usluge mobilne telefonije) i roba (mobilni uređaji sa zaštitnim maskama i SIM kartice).

## **Kvaliteta predmeta nabave**

Ponuditelj je obvezan osigurati pružanje govornih, podatkovnih i mješovitih usluga u pokretnoj mreži na cijelome području Republike Hrvatske, 99 % vremena za cijelo vrijeme važenja ugovora.

Ponuditelj je za svu isporučenu robu (mobilne uređaje i SIM kartice) obvezan osigurati najmanje 12 mjeseci garantnog roka. Isti uvjeti vrijede i za svu ostalu isporučenu opremu koja je dio uobičajene komercijalne ponude ponuditelja, a dostupna je Naručitelju za vrijeme trajanja ugovora.

## **Opseg predmeta nabave**

Predmet nabave uključuje govorne usluge u pokretnim mrežama, mješovite usluge (govorne i podatkovne istovremeno) u pokretnim mrežama, isporuku elektroničkih kartica za korištenje govornih, podatkovnih usluga i/ili mješovitih usluga (SIM-kartice), isporuku kompatibilnih mobilnih uređaja (mobitela) sa zaštitnim maskama te dopunske (pomoćne, prateće, potporne i slične) usluge u količinama navedenima u Troškovniku.

Predmet nabave uključuje i sve ostale usluge iz portfelja usluga ponuditelja koje nisu navedene u Troškovniku.

## **Predviđene količine pretplatničkih brojeva za koje se nabavljaju usluge**

Pretplatnički brojevi (priključci) uključuju brojeve za govorne usluge, kao i brojeve za mješovite usluge.

 Predviđena količina potrebnih pretplatničkih brojeva za govorne i mješovite usluge iskazana je u **Troškovniku** koji je sastavni dio ovog Poziva.

Naručitelj je u Troškovniku ovog Poziva naveo okvirne količine predmeta nabave.

Tijekom trajanja ugovora o nabavi, Naručitelj može, ovisno o svojim nadležnostima, svom unutarnjem ustroju, broju dužnosnika, službenika i namještenika, potrebama posla i drugim razlozima, samostalno mijenjati (povećavati ili smanjivati) količinu potrebnih pretplatničkih brojeva, bilo govornih ili mješovitih.

Naručitelj može tijekom trajanja ugovora u svako doba i u cijelosti otkazati pojedini pretplatnički broj.

## **Predviđene količine govornih i podatkovnih usluga (MJEŠOVITIH USLUGA)**

Predviđene količine govornih usluga, usluga prijenosa poruka i podatkovnih usluga u svim pokretnim mrežama, prema svim pokretnim i nepokretnim mrežama u tuzemstvu i u inozemstvu, za sve pretplatničke brojeve, kod svih operatora za razdoblje od 1 godine, dane su u Troškovniku koji je sastavni dio ovog Poziva.

Predviđene količine navedene u Troškovniku temelje se na raspoloživim prošlim (povijesnim) podacima i predstavljaju najbolje saznanje Naručitelja o planiranim potrebama Naručitelja i kao takvi ne odražavaju trend porasta ili pada potreba i potrošnje u budućnosti.

Pored Troškovnika, ponuditelj je dužan ispuniti obrazac **Tehnička specifikacija usluge** na način da u kolonu „Mogućnost realizacije DA/NE“ u svaki red upiše „DA“ ili „NE“, ovisno o mogućnostima svoje usluge. Ukoliko svi redovi nemaju odgovor „DA“ ili su pojedini redovi neispunjeni, smatrat će se da ponuditelj ne nudi kompletno traženu uslugu, te će se njegova ponuda smatrati nepravilnom i neprihvatljivom. Ponuditelj je dužan uz ponudu priložiti popunjeni obrazac **Tehnička specifikacija usluge**, ovjeren potpisom i pečatom od strane odgovorne osobe ponuditelja.

## **Predviđene količine nabave roba – mobilnih uređaja SA ZAŠTITNIM MASKAMA**

Predviđene količine nabave robe – mobilnih uređaja sa zaštitnim maskama i njihove minimalne tehničke specifikacije dane su u Troškovniku koji je sastavni dio ovog Poziva. Za predviđene količine nabave robe Naručitelju mora biti dana mogućnost sukcesivne isporuke tijekom trajanja ugovora. Rok isporuke novih mobilnih uređaja je 7 dana, a za elektroničke (SIM) kartice ne dulje od 24 sata od dana zaprimanja narudžbe. Ukoliko za vrijeme trajanja ugovora ponuditelj nije u mogućnosti isporučiti mobilne uređaje tražene u Troškovniku, odabrani ponuditelj će ponuditi Naručitelju najmanje tri različita modela koji zadovoljavaju tražena minimalna tehnička i funkcionalna svojstva iskazana u Troškovniku, u količinama traženima u Troškovniku.

**1.3**. **Procijenjena vrijednost nabave**: 130.000,00 kn bez PDV-a

**1.4.** **Evidencijski broj predmeta nabave iz Plana nabave**: 111-21/JN

**2. UVJETI NABAVE**

**2.1**. **Način izvršenja**: ugovor o nabavi usluge

**2.2**. **Rok izvršenja usluge**: odabrani ponuditelj obvezuje se započeti s pružanjem usluge u roku od 15 dana od dana sklapanja ugovora. Ugovor se sklapa na rok od godinu dana od dana potpisivanja ugovora.

**2.3**. **Rok valjanosti ponude**: 30 dana od isteka roka za dostavu ponuda i mora biti naveden u obrascu ponude – Ponudbeni list. Ponude s kraćim rokom valjanosti bit će odbijene.

**2.4.** **Mjesto izvršenja:**

**MJESTO IZVRŠENJA USLUGA**

Odabrani ponuditelj je obvezan korisnicima osigurati govorne usluge i usluge prijenosa podataka u pokretnoj mreži (putem vlastite mreže ili nacionalnog roaminga) prvenstveno na cijelome području (teritoriju) Republike Hrvatske, što uključuje kopneno područje Republike Hrvatske, sve hrvatske otoke u Jadranskome moru, unutarnje morske vode kao i teritorijalno more, sukladno Pomorskome zakoniku („Narodne novine“ broj 181/04, 76/07, 146/08, 61/11 i 56/13, 26/15 i 17/19).

Odabrani ponuditelj je obvezan samostalno ili putem svojih poslovnih suradnika u inozemstvu (u nastavku: posrednik), osigurati telefonske usluge i usluge prijenosa podataka u pokretnoj mreži (odlazni i dolazni roaming) unutar EEA zone (države članice EU-a te Island, Lihtenštajn i Norveška (u nastavku: EEA) i susjednih i bliskih država Crne Gore, Bosne i Hercegovine, Kosova, Makedonije i Srbije te svih ostalih država u kojima ponuditelj ima ugovorenu poslovnu suradnju putem svojih poslovnih suradnika. Odabrani ponuditelj je obvezan osigurati korištenje usluga roaminga unutar EEA zone unutar cijena, tarifa i opcija definiranih u Troškovniku.

**MJESTO ISPORUKE SIM-KARTICA I MOBILNIH UREĐAJA**

Mjesto isporuke SIM-kartica i mobilnih uređaja u pravilu je na adresi sjedišta Naručitelja.

**2.5.** **Rok, način i uvjeti plaćanja**: nakon izvršenja usluge. Naručitelj će plaćanje izvršiti na poslovni račun odabranog ponuditelja, temeljem ispostavljenog e-računa u roku od 30 dana od dana primitka istog. Predujam isključen.

**2.6.** **Cijena ponude**: Cijena ponude piše se brojkama u apsolutnom iznosu i izražava se za cjelokupni predmet nabave. Cijena ponude mora biti izražena u kunama.

Jedinične cijene iz ponude su fiksne i nepromjenjive za cijelo vrijeme trajanja ugovora o nabavi usluge. Isključuje se klizna skala i sve promjene cijene. Sve troškove koji se pojave izvan deklariranih cijena ponuditelj snosi sam. U cijenu ponude bez poreza na dodanu vrijednost moraju biti uračunati svi troškovi i popusti.

Ponuditelji su dužni ponuditi odnosno upisati jedinične i ukupne cijene (zaokružene na dvije decimale) za svaku stavku troškovnika, te cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu.

**2.7**. **Kriterij odabira ponude:** ekonomski najpovoljnija ponuda uz obvezu ispunjenja svih uvjeta i zahtjeva traženih u ovom Pozivu.

Kriterij za odabir je ekonomski najpovoljnija ponuda (ENP).

Naručitelj će primijeniti kriterij ekonomski najpovoljnije ponude na način da će između valjanih ponuda odabrati najpovoljniju ponudu za cjelokupni predmet nabave. Odabir najpovoljnije ponude izvršit će se uspoređivanjem iskazane cijene ponude i dodatnih kriterija odabira putem formule i tablice bodovanja.

Najpovoljnijom ponudom smatrat će se ona ponuda koja nakon bodovanja ostvari najveći broj bodova, a prethodno je utvrđena prihvatljivom.

Naručitelj osim cijene kao dodatni kriterij određuje i kvalitetu ponude koju čine tri podkriterija: LTE teritorijalna pokrivenost, broj međunarodnih Internet pružatelja usluge s kojima pružatelj usluga u pokretnoj mreži ima ugovoreni Internet pristup prema međunarodnim čvorištima i osiguranje uređaja od loma stakla (prednje, zadnje, staklo kamere).

|  |  |  |  |
| --- | --- | --- | --- |
| **Redni broj**  | **Kriterij**  | **Oznaka**  | **Najviši broj bodova**  |
| 1. | CIJENA PONUDE | C | 80 |
| 2. | KVALITETA PONUDE | K  | 20  |
| 2.1. | LTE teritorijalna pokrivenost | L | 10 |
| 2.2. | Broj međunarodnih Internet pružatelja usluge s kojima pružatelj usluga u pokretnoj mreži ima ugovoreni Internet pristup prema međunarodnim čvorištima | U | 5 |
| 2.3. | Osiguranje uređaja od loma stakla (prednje, zadnje, staklo kamere) | OU | 5 |
| **Maksimalan broj bodova**  | **100** |

**2.7.1. Cjenovni kriterij (C)**

Ponuda po ovom kriteriju može ostvariti maksimalno 80 bodova.

Ponuditelj je obavezan u ponudi iskazati cijenu ponude u kunama bez PDV-a, a formula za izračun bodova je:

C = (Cmin/Cp) x 80

pri čemu je:

C – ukupni broj bodova za cjenovni dio predmetne ponude
Cmin – najniža cijena od svih ponuđenih
Cp – cijena iz ponude koja se ocjenjuje

**2.7.2. Kriterij kvalitete ponude (K)**

Broj bodova koji će ponuda dobiti za kriterij 2. Kvaliteta ponude iznosi najviše 20 bodova, a izračun se dobiva prema jednadžbi:

K = (Kp/Kmax) x 20

pri čemu je:

K – broj bodova za kriterij Kvaliteta
Kp – zbroj 3 kvalitativna kriterija (L+U+OU)
Kmax – maksimalan mogući zbroj za sve kriterije kvalitete koji iznosi 20 bodova.

**2.7.2.1. LTE teritorijalna pokrivenost (L)**

Navedeni element „L“ kriterija KVALITETA PONUDE odnosi se na prostornu pokrivenost LTE signalom izraženu u postocima. Broj bodova koji će ponuda dobiti za kriterij LTE teritorijalne pokrivenosti iznosi najviše 10 bodova. Gospodarski subjekt je **dužan dostaviti ovjerenu izjavu kojom garantira LTE teritorijalnu pokrivenost, u slobodnoj formi.**

* teritorijalna LTE pokrivenost preko 85% - 10 bodova
* teritorijalna LTE pokrivenost između 71-84% - 5 bodova
* teritorijalna LTE pokrivenost između 61-70% - 2,5 boda
* teritorijalna LTE do 60% - 0 bodova

**2.7.2.2. Broj međunarodnih Internet pružatelja usluge s kojima pružatelj usluga u pokretnoj mreži ima ugovoreni Internet pristup prema međunarodnim čvorištima (U)**

Navedeni element „U“ kriterija KVALITETA PONUDE odnosi se na kvantitativno izražavanje vrijednosti kojom se vrednuje kvaliteta pristupne mreže pružatelja usluge u smislu jačine i stabilnosti povezanosti pružatelja usluge sa različitim međunarodnim Internet pravcima i međunarodnim Internet pružateljima usluga. Veći broj međunarodnih Internet pružatelja usluge s kojima pružatelj usluge ima ugovoreni zakup kapaciteta za pristup Internetu jamstvo je manjeg opterećenja pristupnih linkova, veće sigurnosti i neprekidnosti pružanja usluge, a samim time se direktno odražava na kvalitetu usluge pristupa Internetu. Pristup Internetu svakako je za Naručitelja iznimno važan i kao takav zauzima daleko najveći udio korištenja u usluzi podatkovnog prijenosa podataka (podatkovna usluga), te ga u tom kontekstu upravo Naručitelj ocjenjuje iznimno važnim za svoje poslovanje, a time i za element kriterija kvalitete predmeta nabave.

Broj bodova koje će ponuda dobiti za kriterij 2.7.2.2 Broj međunarodnih Internet pružatelja usluge s kojima pružatelj usluga u pokretnoj mreži ima ugovoreni Internet pristup prema međunarodnim čvorištima iznosi najviše 5 bodova.

Ponuditelj ovaj kriterij dokazuje ovjerenom **Izjavom o ukupnom broju međunarodnih Internet pružatelja usluge** s kojima pružatelj usluga u pokretnoj mreži ima ugovoreni Internet pristup prema međunarodnim čvorištima. Izjava se dostavlja u slobodnoj formi.

Naručitelj će ponude bodovati po kriteriju Broj međunarodnih Internet pružatelja usluge s kojima pružatelj usluga u pokretnoj mreži ima ugovoreni Internet pristup prema međunarodnim čvorištima prema sljedećem:

* 5 i više međunarodnih Internet pružatelja usluge - 5 bodova
* 4 međunarodna Internet pružatelja usluge - 4 boda
* 3 međunarodna Internet pružatelja usluge - 3 boda
* 2 međunarodna Internet pružatelja usluge - 2 boda
* 1 međunarodni Internet pružatelja usluge - 0 bodova

**2.7.2.3. - Osiguranje uređaja od loma stakla (prednje, zadnje, staklo kamere) (OU)**

Navedeni element „OU“ kriterija KVALITETA PONUDE odnosi se na pogodnost osiguranja uređaja od loma stakla tijekom trajanja Ugovora. Ponuditelj koji Naručitelju u sklopu cijene ponude omogući osiguranje uređaja od loma stakla (prednje, zadnje, staklo kamere) dobit će dodatne bodove. Bodove za navedeni kriterij dodjeljivat će se prema sljedećem:

* Osiguranje uređaja od loma stakla (prednje, zadnje, staklo kamere) - DA - 5 bodova
* Osiguranje uređaja od loma stakla (prednje, zadnje, staklo kamere) - NE - 0 bodova

Ponuditelj ovaj kriterij dokazuje ovjerenom **Izjavom o osiguranju novih uređaja od loma stakla (prednje, zadnje, staklo kamere) tijekom trajanja ugovora** . Izjava se dostavlja u slobodnoj formi.

**2.8. Dokazi sposobnosti koje je ponuditelj obvezan dostaviti uz ponudu:**

***2.8.1.******Potvrda porezne uprave o stanju duga*** ili jednakovrijedni dokument nadležnog tijela države sjedišta gospodarskog subjekta, koji ne smije biti stariji od 30 dana od dana početka postupka nabave **(dan objave ovog Poziva: 16. rujna 2021. godine).**

Iz navedenog dokaza mora biti razvidno da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, odnosno da mu je temeljem posebnih propisa, odobrena odgoda plaćanja navedenih obveza.

U slučaju postojanja sumnje u istinitost podataka navedenih u dostavljenim dokumentima, naručitelj može radi provjere istinitosti podataka:

* od ponuditelja zatražiti dostavu izvornika ili ovjerenih preslika tih dokumenata u primjerenom roku i/ili
* obratiti se izdavatelju dokumenata i/ili nadležnim tijelima.

***2.8.2. Izvadak iz sudskog, obrtnog, strukovnog ili drugog odgovarajućeg registra države sjedišta,*** a ako se oni ne izdaju u državi sjedišta, ponuditelj može dostaviti izjavu s ovjerom potpisa kod nadležnog tijela. Izvod ili izjava ne smiju biti stariji od tri mjeseca računajući od dana početka postupka javne nabave (**dan objave ovog Poziva: 16. rujna 2021. godine**) iz kojeg je razvidno da je ponuditelj registriran za izvršenje predmeta nabave.

***2.8.3. Popis značajnijih ugovora o izvršenju usluge*** izvršenih u godini u kojoj je započeo postupak nabave i tijekom tri godine koje prethode toj godini. Popis ugovora sadrži iznos, datum pružene usluge i naziv druge ugovorne strane. Kako bi dokazao svoju sposobnost, ponuditelj mora dostaviti potvrde o izvršenju jednog ili više ugovora čiji je ukupni zbrojeni iznos jednak procijenjenoj vrijednosti predmeta nabave (130.000,00 kn).

***2.8.4. Ponuditelj mora posjedovati određeno ovlaštenje ili biti član određene organizacije*** kako bi mogao izvršiti ugovor u državi njegova sjedišta, a što dokazuje:

* Važećom **Potvrdom o primitku prethodne obavijesti**, koju izdaje Hrvatska regulatorna agencija za mrežne djelatnosti (HAKOM), kojom je operator javnih elektroničkih komunikacijskih mreža i javno dostupnih elektroničkih komunikacijskih usluga obavijestio HAKOM o obavljanju djelatnosti elektroničkih komunikacijskih mreža i usluga za **djelatnost javno dostupne telefonske usluge u pokretnoj elektroničkoj komunikacijskoj mreži**, sukladno odredbama članka 32. Zakona o elektroničkim komunikacijama (NN 73/08, 90/11, 133/12, 80/13, 71/14,72/17) i članka 4. i 5. Pravilnika o načinu i uvjetima obavljanja djelatnosti elektroničkih  komunikacijskih mreža i usluga (NN 154/11, 149/13, 82/14, 24/15, 42/16).
* Važećom **dozvolom za uporabu radiofrekvencijskog spektra temeljem** odredbi članaka 87., 12. i 125. Zakona o elektroničkim komunikacijama ("Narodne novine" broj 73/08, 90/11, 133/12, 80/13, 71/14, 72/17) koju izdaje HAKOM.

**3.** **TEHNIČKA SVOJSTVA PREDMETA NABAVE**

**3.1. Opći zahtjevi vezani uz usluge**

Naručitelj u ovom postupku nabave nabavlja mješovite usluge. Ponuditelj mora moći izvršiti sve traženo prema zahtjevima navedenima na obrascu Tehnička specifikacija usluge.

U pogledu prijenosa podataka, odnosno podatkovnih usluga u pokretnim mrežama, odabrani ponuditelj mora omogućiti internetsku vezu i paketni prijenos podataka u vlastitoj pokretnoj mreži za sve pretplatničke priključke.

**3.2. Obračun, izrada računa i naplata troškova**

Odabrani ponuditelj je obvezan kao obračunsku jedinicu za obračun danih usluga koje se pružaju u nekom neprekinutom vremenskom razdoblju koristiti sekundu (sek), a za obračun danih usluga koje se pružaju u količini prenesenih podataka koristiti MB (megabajt).

Odabrani ponuditelj je obvezan osigurati da se za obračun troškova, izradu i tiskanje pojedinačnih, skupnih i zbrojnih računa te naplatu tih računa, kao i za opomene za dospjele, a neplaćene obveze, osobni podaci pretplatnika te podaci o prometu i učinjenim troškovima, ne nalaze niti iznose izvan područja Republike Hrvatske bez obzira na medij, oblik ili sustav komunikacija.

Odabrani ponuditelj je obvezan osigurati dostavu računa na različite adrese za različite skupine pretplatnika, kao sažeti i podrobni ispis i pregled telefonskih računa te ispis podataka o svim uspostavljenim pozivima i korištenim uslugama bez obzira na cijenu poziva, odnosno usluge, na elektroničkom, optičkom ili magnetskome mediju (primjerice na CD-u ili DVD-u, u obliku XLS ili PDF zapisa).

Odabrani ponuditelj je obvezan slati račune za privatne troškove pojedinog pretplatnika na pojedinačnu adresu koju odredi sam pretplatnik ili Naručitelj.

Ponuditelj je obvezan moguće troškove izrade i dostave računa, obavijesti, opomena i druge dokumentacije, uključiti u jedinične cijene ili pojedinačne naknade uključene u **Troškovnik** koji je sastavni dio ovog **Poziva**.

**3.3. Stručna i tehnička potpora Naručitelju**

Odabrani ponuditelj je obvezan osigurati najmanje dvije (2), a po potrebi i više osoba za vezu radi pružanja poslovne i tehničke potpore korisnicima putem pozivnoga središta (call-centar) odabranoga ponuditelja i barem jednoga telefonskog broja (primjerice 0800 ili sličnoga) s dostatnim brojem pristupnih veza (linija), pozivanje kojega broja je za pretplatnika, odnosno korisnika u tuzemstvu slobodno i besplatno.

Jedna od dviju osoba za vezu mora biti zadužena i odgovorna za rješavanje ugovornih, poslovnih i računovodstvenih pitanja, najmanje od 08:00 do 17:00 sati svaki radni dan u godini.

Druga od dviju osoba za vezu mora biti zadužena za rješavanje svih tehničkih i operativnih pitanja te pomoć korisnicima za pristup i uporabu pojedinih usluga i mogućnosti, 24 (dvadesetčetiri) sata na dan, 365 dana u godini.

Odabrani ponuditelj je obvezan pojedinačnim naručiteljima bez odgode dostaviti imena i prezimena osoba za vezu, naznaku za što je koja od njih zadužena i odgovorna, zajedno s njihovim izravnim telefonskim brojevima i službenim osobnim adresama elektroničke pošte.

Naručitelj će osigurati, u pravilu, 2 (dvije) osobe za vezu s odabranim ponuditeljem.

Jedna osoba za vezu koju osigurava Naručitelj mora biti nadležna i odgovorna za ugovorna, poslovna i računovodstvena pitanja. Druga osoba za vezu mora biti nadležna i odgovorna za sva tehnička i operativna pitanja.

Naručitelj je obvezan odabranome ponuditelju dostaviti imena i prezimena osoba za vezu, naznaku za što je koja od njih zadužena i odgovorna, zajedno s njihovim izravnim telefonskim brojevima i službenim osobnim adresama elektroničke pošte.

**3.4. Posebni zahtjevi vezani uz upravljanje uslugama i troškovima**

Odabrani ponuditelj je obvezan omogućiti Naručitelju upravljanje uslugama pojedinoga pretplatničkog broja. Upravljanje posebno uključuje stalan pristup te uvid, nadzor i preuzimanje svih podataka i mjesečnih izvješća, posebice:

* dostignutu potrošnju u tekućem mjesecu
* potrošnju za prethodnih 12 (dvanaest) mjeseci
* ostvarene pozive prema drugim pokretnim i nepokretnim mrežama
* ostvarene pozive u tuzemstvu ili prema inozemstvu
* ostvarene pozive u dolaznome roamingu
* ostvarene pozive u odlaznom roamingu.

Odabrani ponuditelj je obvezan omogućiti Naručitelju uključivanje, promjenu, ograničavanje ili isključivanje korištenja pojedinih usluga i to najmanje za određeno vrijeme, za pojedinačni pretplatnički broj ili prema pojedinom ili skupini pretplatničkih brojeva.

Podaci o ostvarenim pozivima, odnosno korištenim uslugama, uključivo i one koje su besplatne, odnosno koje odabrani ponuditelj ne naplaćuje, trebaju sadržavati najmanje podatke o:

* datumu i vremenu uspostave veze
* smjeru veze (odlazni, dolazni poziv)
* trajanju veze u satima, minutama i sekundama
* oznakom vrste usluge, jediničnoj cijeni (bez PDV-a)
* trošku, odnosno o potrošenom iznosom (bez PDV-a)
* punom pozivanom broju.

Odabrani ponuditelj je obvezan omogućiti svakom pretplatniku uvid u ograničenja i/ili prekoračenja potrošnje, a na zahtjev Naručitelja i uključenje, promjenu ili isključenje ograničenja, odnosno zabrane daljnje potrošnje pojedinih usluga.

Odabrani ponuditelj je obvezan upravljanje uslugama omogućiti računalno, putem interneta, uporabom programskoga rješenja koje ima web-sučelje, sve uz obveznu prethodnu prijavu dodijeljenim korisničkim računom s pripadnom zaporkom i unaprijed dogovorenim i točno određenim ovlastima.

U slučaju da je Naručitelj za pojedini pretplatnički broj zatražio uključivanje privatnih poziva i korištenje drugih privatnih usluga, odabrani ponuditelj je obvezan odvojeno bilježiti i razdvojeno obračunavati privatne pozive i usluge, iskazivati potrošnju razdvojeno i to na pojedinačni račun pretplatnika, kao i na zbrojni račun Naručitelja te za učinjene troškove dostavljati privatne mjesečne račune, u pravilu na adresu koju odredi sam pretplatnik, a u nedostatku te adrese na onu koju za pretplatnika odredi naručitelj.

Odabrani ponuditelj je obvezan omogućiti preuzimanje i tiskanje podataka u obliku PDF zapisa kao i tablično u obliku XLS zapisa.

Odabrani ponuditelj je obvezan bez posebne naknade, SMS-porukom upozoriti pretplatnika da će uskoro prekoračiti ili da je upravo prekoračio postavljenu granicu potrošnje te pretplatniku omogućiti provjeru trenutne potrošnje putem SMS-poruke, na zahtjev korisnika također upućen SMS-porukom, odnosno na zahtjev ovlaštene osobe pojedinačnog Naručitelja upućen SMS-porukom s drugog pretplatničkog broja.

Odabrani ponuditelj je obvezan, u roku od jednog (1) sata, Naručitelju kao i svim njegovim korisnicima za koje ponuditelj ima odgovarajuće informacije, osigurati dostavu obavijesti o smetnjama u pokretnoj mreži ponuditelja, koje mogu utjecati na usluge kojima se koristi pojedinačni naručitelj, odnosno njegovi korisnici, telefonom, telefaksom ili elektroničkom poštom.

Mogući troškovi i/ili naknade za upravljanje uslugama i troškovima trebaju biti uključeni u ponuđene jedinične cijene, iznose troškova ili naknada prema **Troškovniku** u prilogu ovog **Poziva**.

Pretplatnik ili Naručitelj koji upravljaju uslugama i potrošnjom računalno putem interneta, koriste internetske usluge o svome trošku.

**3.5. Primopredaja pretplatničkih brojeva**

Odabrani ponuditelj je obvezan, istekom ugovora sklopljenoga s Naručiteljem, omogućiti sljedećem davatelju usluga u pokretnoj mreži preuzimanje postojećih pretplatničkih brojeva Naručitelja za koje Naručitelj to zatraži, zajedno sa svim informacijama o svim uspostavljenim uslugama, ograničenjima i zabranama pojedinoga pretplatničkog broja.

**3.6. Dolazni i odlazni roaming**

Odabrani ponuditelj je obvezan osigurati i omogućiti korištenje usluga dolaznoga i odlaznoga roaminga u inozemstvu, po cijelome svijetu, za govorne usluge.

**3.7. Dodjela novih i isporuka aktiviranih SIM-kartica**

Odabrani ponuditelj je obvezan na zahtjev Naručitelja dodijeliti novu SIM-karticu za govorne usluge, odnosno za mješovite usluge s postojećim ili novim pretplatničkim brojem pretplatnika te ju isporučiti Naručitelju na ugovoreno mjesto u roku od 24 (dvadesetčetiri) sata, a potom usluge u pokretnim mrežama putem te SIM-kartice omogućiti u sljedećih 24 (dvadesetčetiri) sata od preuzimanja navedene SIM-kartice.

Odabrani ponuditelj je obvezan na zahtjev Naručitelja osigurati isporuku aktiviranih SIM-kartica za govorne usluge, odnosno za usluge prijenosa podataka u pokretnim mrežama te drugih raspoloživih mogućnosti i usluga u roku od 24 (dvadesetčetiri) sata od primitka zahtjeva pojedinačnoga Naručitelja.

**3.8. Uspostava VPN-a Naručitelja**

Odabrani ponuditelj je obvezan uspostaviti VPN Naručitelja za sve ili za dio pretplatničkih brojeva Naručitelja u roku od 5 (pet) radnih dana od dana sklapanja ugovora s Naručiteljem.

Naručitelj je obvezan prilikom sklapanja ugovora odabranome ponuditelju predati popis onih svojih pretplatničkih brojeva koje želi uključiti u svoj VPN.

Prilikom uključivanja pretplatničkih brojeva u VPN Naručitelj je obvezan odabranom ponuditelju predati popis kratkih brojeva za povezivanje u VPN i skraćeno biranje.

Odabrani ponuditelj će omogućiti korištenje kratkih (troznamenkastih) brojeva za uspostavu poziva između pretplatničkih priključaka uključenih u VPN.

**3.9. Pomoć korisnicima**

Odabrani ponuditelj je obvezan osigurati pomoć korisnicima, telefonskim putem, dostupnu 24 (dvadesetčetiri) sata na dan kroz cijelo vrijeme trajanja ugovora.

**3.10. Pristup sustavu kupnje i naplate karata**

Odabrani ponuditelj je obvezan osigurati pristup svakom javnom sustavu kupnje i naplate karata (primjerice za parkiranje ili javni prijevoz).

**3.11. Usluga privatnih poziva**

Odabrani ponuditelj je obvezan omogućiti privatne pozive korisnika sa službenog pretplatničkog priključka.

**3.12. Jedinstvenost jediničnih cijena na području Republike Hrvatske**

Odabrani ponuditelj je obvezan ponuditi jedinstvene jedinične cijene pojedinih usluga za cijelo područje Republike Hrvatske kao jednu cjenovnu, odnosno obračunsku i naplatnu zonu.

**3.12. Utvrđivanje korisnika**

Naručitelj utvrđuje korisnike usluga koje su predmet nabave obuhvaćene ugovorom o nabavi između Naručitelja i odabranoga ponuditelja (u nastavku: pretplatnik) prilogom ugovoru koji sadrži Popis pretplatnika.

Popis pretplatnika je promjenjiv i na njega Naručitelj može prema svojim potrebama samostalno dodavati nove pretplatnike, s njega može brisati postojeće pretplatnike ili može mijenjati podatke o pojedinom pretplatniku.

Naručitelj je obvezan odabranom ponuditelju dostavljati samo promjene u Popisu pretplatnika.

Sve promjene na Popisu pretplatnika sastavni su dio sklopljenog ugovora i važe od trenutka predaje zahtjeva, a primjenjuju se od sljedećega radnog dana ili od prvoga dana sljedećega mjeseca, ovisno o potrebama Naručitelja.

|  |  |
| --- | --- |
| **4. SASTAVNI DIJELOVI PONUDE** |  |

Ponuda se izrađuje na hrvatskom jeziku i latiničnom pismu, a treba sadržavati:

* Ponudbeni list (pravilno ispunjen i potpisan od strane ponuditelja) - PRILOG I
* Popunjeni obrazac Tehnička specifikacija usluge - PRILOG II
* Popunjeni Troškovnik - PRILOG III
* Popis ugovora o izvršenju usluge - PRILOG IV
* Dokaze sposobnosti iz točke 2.8. ovog Poziva
* Službeni važeći cjenik svih usluga iz portfelja ponuditelja kao dio ponude
* Važeće Opće uvjete korištenja za svaku pojedinačnu uslugu, tarifu i opciju iz Troškovnika.

Ponuda se piše **neizbrisivom tintom** (pisano rukom ili ispisom putem štampača), te mora biti uvezana na način da se onemogući naknadno vađenje ili umetanje listova. Stranice ponude se označavaju brojem na način da je vidljiv redni broj stranice i ukupan broj stranica ponude (npr. 2/6).

**Sve tražene dokumente koji se dostavljaju u ponudi ponuditelj može dostaviti u neovjerenoj preslici, pri čemu se neovjerenom preslikom smatra i neovjereni ispis elektroničke isprave.**

**5. NAČIN DOSTAVE PONUDE**

Ponuda se dostavlja na Ponudbenom listu koji se nalazi u privitku ovog Poziva na dostavu ponude, a koji je potrebno u cijelosti ispuniti i potpisati od strane ovlaštene osobe ponuditelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

**5.1. Rok za dostavu ponude:** krajnji rok za dostavu ponude je **30. rujna 2021. godine do 10:00 sati**, bez obzira na način dostave.

**5.2. Način dostave ponude:** Ponuda se predaje neposredno na urudžbeni zapisnik Naručitelja ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:

na prednjoj strani ponude:  **Grad Varaždin, Trg kralja Tomislava 1, 42000 Varaždin**

**PONUDA ZA NABAVU**

**Nabava telekomunikacijskih usluga u mobilnoj mreži za umrežavanje pretplatničkih brojeva u VPN (usluge mobilne telefonije)**

Evidencijski broj iz Plana nabave: 111-21/JN

**"NE OTVARAJ"**

na poleđini:

**Naziv i adresa ponuditelja**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

**5.3. Mjesto dostave ponuda:** Grad Varaždin, Trg kralja Tomislava 1, 42000 Varaždin.

Otvaranje ponuda provode ovlašteni predstavnici Naručitelja u postupka nabave i nije javno.

Ponuda pristigla nakon isteka roka za dostavu ponuda neće se otvarati, te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda ponuda sastaviti zapisnik o otvaranju, pregledu i ocjeni ponuda.

6. BITNI UVJETI ZA IZVRŠENJE UGOVORA O NABAVI

Odabrani ponuditelj je u obvezi izvršiti predmet nabave sukladno roku, kvaliteti, uvjetima i cijeni navedenoj u ponudi ponuditelja, ponudbenom troškovniku i uvjetima ovog Poziva na dostavu ponude.

**7. JAMSTVA**

**7.1. Jamstvo za uredno ispunjenje ugovora**

Odabrani ponuditelj je dužan roku od najkasnije osam (8) dana od dana sklapanja ugovora dostaviti **jamstvo za uredno ispunjenje ugovora u** obliku bjanko zadužnice u vrijednosti od 10% ugovorenog iznosa bez PDV-a, koja mora biti solemnizirana od strane javnog bilježnika i popunjena u skladu s Pravilnikom o obliku i sadržaju bjanko zadužnice (Narodne novine, broj 115/12, 82/17).

Nedostavljanje jamstva za uredno ispunjenje ugovora nakon proteka 10 (deset) dana od dana potpisa ugovora od obiju ugovornih strana predstavlja razlog za trenutni raskid ugovora.

Naručitelj je ovlašten iz jamstva naplatiti sve štete nastale neurednim izvršenjem ugovornih obveza.

Odabrani ponuditelj može umjesto bjanko zadužnice dati novčani polog u traženom iznosu.

Polog se u odgovarajućem iznosu uplaćuje u korist računa Proračuna Grada Varaždina IBAN HR 3423400091847200008. Pod svrhom plaćanja potrebno je navesti da se radi o jamstvu za uredno ispunjenje ugovora, navesti evidencijski broj nabave Naručitelja te navesti sljedeći model i poziv na broj: model 68, poziv na broj 7706-OIB ponuditelja. Svrha uplate: jamstvo za uredno ispunjenje ugovora **Nabava telekomunikacijskih usluga u mobilnoj mreži.**

**8. OSTALO**

**8.1. Osoba zadužena za kontakt s ponuditeljima:**

Tamara Strelec

tel: 042 201442

e-mail: tamara.strelec@varazdin.hr

8.2. Obavijest o rezultatima nabave**:**

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva i zadržava pravo odbiti sve ponude i poništiti ovaj postupak ukoliko niti jedna dostavljena ponuda ne odgovara svrsi nabave ili ako prelazi osigurana sredstva, odnosno u drugim opravdanim slučajevima (npr. profesionalni propust) prema odluci Naručitelja.

Na osnovu rezultata pregleda i ocjene ponuda od strane ovlaštenih predstavnika, Naručitelj odabire najpovoljniju ponudu u roku do najduže 10 dana od dana isteka roka za dostavu ponude. Pisanu obavijest o rezultatima nabave (o odabiru najpovoljnije ponude ili odbijanju svih ponuda i poništenju postupka nabave) Naručitelj dostavlja svim ponuditeljima putem elektroničke pošte, faksom ili preporučene poštanske pošiljke s povratnicom.

Protiv odluke o odabiru ili odluke o poništenju nije moguće izjaviti žalbu.

**8.3. Posebne odredbe:**

Na ovaj postupak ne primjenjuju se odredbe Zakona o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

 GRADONAČELNIK

 **dr. sc Neven Bosilj**

*Prilozi-obrasci:*

1. Ponudbeni list (PRILOG I),

2. Tehnička specifikacija usluge (PRILOG II),

3. Troškovnik (PRILOG III),

4. Popis ugovora (PRILOG IV).

**PRILOG I**

**Ponudbeni list**

|  |  |  |
| --- | --- | --- |
| **1.** | **Naziv, sjedište i OIB naručitelja**: | Grad Varaždin, Trg kralja Tomislava 1, 42000 VaraždinOIB: 13269011531 |
| **2.** | **Podaci o ponuditelju:** |  |
|  | Naziv ponuditelja: |  |
|  | Adresa (poslovno sjedište) ponuditelja: |  |
|  | OIB  |  |
|  | Broj računa (IBAN) |  |
|  | Ponuditelj je u sustavu PDV-a (zaokružiti) | **DA NE** |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| **3.** | **Predmet nabave** | Nabava telekomunikacijskih usluga u mobilnoj mreži za umrežavanje pretplatničkih brojeva u VPN (usluge mobilne telefonije) |
| **4.** | **Cijena ponude u kunama bez PDV-a:** |  |
| **5.** | **Iznos PDV-a:** |  |
| **6.** | **Cijena ponude u kunama s PDV-om:** |  |
| **7.** | **Rok valjanosti ponude:** | **30 dana od isteka roka za dostavu ponuda**  |

U\_\_\_\_\_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_2021.godine

 MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis ovlaštene osobe ponuditelja)

**PRILOG IV**

**POPIS ZNAČAJNIH UGOVORA O IZVRŠENJU USLUGE**

**U POSLJEDNJE 3 GODINE**

|  |  |
| --- | --- |
| **Naziv ponuditelja:** |  |
| **Adresa sjedišta:** |  |
| **OIB:** |  |

|  |  |  |  |  |
| --- | --- | --- | --- | --- |
| **Redni****broj** | **NARUČITELJ****(naziv i sjedište)** | **PREDMET UGOVORA** | **VRIJEDNOST UGOVORA** | **VRIJEME I MJESTO****ISPUNJENJA UGOVORA** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Potvrđujem da smo u gore navedenim ugovorima nastupali kao druga ugovorna strana te da smo navedene izvršenju usluge izveli uredno i u svemu prema pravilima struke i ugovornim obvezama.

U\_\_\_\_\_\_\_\_\_\_\_\_\_\_\_\_\_,dana\_\_\_\_\_\_\_\_\_2021.g.

 Ovlaštena osoba za zastupanje ponuditelja

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***NAPOMENA****: Priložiti potvrde o urednom ispunjenu ugovora izdane i potpisane od Naručitelja.*